**Pleca-vom în zori!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pleca-vom în zori!

...

E noapte și plouă, nu-i lună pe cer,

E-aproape de două, e noapte și plouă,

Pari înger când dormi, neprețuit giuvaer

E noapte și plouă, e-aproape de două!

...

Pleca-vom în zori, călători printre nori,

Prin fuioare de ceață pline de viață,

Pleca-vom spre viață, în zori, dimineață!

...

Când deschide-s-or zorii, vorbi-voi cu norii,

În aerul rece, proaspăt și rece, să plece

Iar norii pleca-vor cum fac călătorii

Luându-ne ploaia, lăsându-ne ceața și zorii!